ddrg/super_eurlex huggingface dataset:
A Tanács jogi aktusa

(1998. június 17.)

a járművezetéstől való eltiltásról szóló egyezmény szövegének megállapításáról

(98/C 216/01)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak K.3 cikke (2) bekezdésének (c) pontjára,

mivel az Unió céljainak megvalósítása érdekében a tagállamok a Szerződés VI. címében előírt együttműködés körébe tartozó közös érdekeket érintő ügynek tekintik a járművezetéstől való eltiltás teljesítését;

ÚGY HATÁROZOTT, hogy az egyezmény, amelynek a szövegét a melléklet tartalmazza, és amelyet az Unió tagállamai kormányainak képviselői a mai napon aláírtak, létrejön;

AJÁNLJA a tagállamoknak, hogy az egyezményt alkotmányos szabályaiknak megfelelően fogadják el.

Kelt Luxembourgban, 1998. június 17-én.

a Tanács részéről

az elnök

M. Meacher

--------------------------------------------------
A Tanács jogi aktusa (2000. május 29.)

az Európai Unió tagállamai közötti kölcsönös bűnügyi jogsegélyegyezménynek az Európai Unióról szóló szerződés 34. cikke szerinti létrehozásáról

(2000/C 197/01)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak 31. cikke a) pontjára és 34. cikke (2) bekezdésének d) pontjára,

tekintettel a tagállamok kezdeményezésére,

tekintettel az Európai Parlament véleményére [1],

mivel:

(1) Az Unió célkitűzéseinek elérése végett az Európai Unió tagállamai közötti kölcsönös bűnügyi jogsegély szabályain javítani kell, és ebből a célból, amint azt a melléklet tartalmazza, egy egyezményt kell létrehozni.

(2) Az egyezmény bizonyos rendelkezései a Tanács 1999. május 17-i, az Európai Unió Tanácsa, valamint az Izlandi Köztársaság és a Norvég Királyság között kötött, e két államnak a schengeni vívmányok [2] végrehajtására, alkalmazására és fejlesztésére irányuló társulásáról rendelkező megállapodás egyes végrehajtási szabályairól szóló 1999/437/EK határozata 1. cikkének a hatálya alá tartoznak.

(3) Ez vonatkozik a 3., 5., 6., 7., 12. és 23. cikkre, valamint – abban a mértékben, amennyire a 12. cikk tekintetében releváns – a 15. és 16. cikkre, továbbá – abban a mértékben, amennyire az említett cikkek tekintetében releváns – az 1. cikkre.

(4) Az Európai Unió Tanácsa, valamint az Izlandi Köztársaság és a Norvég Királyság között kötött, e két államnak a schengeni vívmányok [3] végrehajtására, alkalmazására és fejlesztésére irányuló társulásáról rendelkező megállapodásban említett eljárásokat ezeknek a rendelkezéseknek a betartásával alkalmazták.

(5) Amikor ennek a jogi aktusnak az elfogadásáról a fent említett megállapodás 8. cikke (2) bekezdésének a) pontja szerint az Izlandi Köztársaságot és a Norvég Királyságot értesítik, e két államot különösen az Izlandon és Norvégiában való hatálybalépésről szóló 29. cikk tartalmáról tájékoztatják, és felkérik őket, hogy amikor a Tanácsot és a Bizottságot tájékoztatják az országaikban érvényes alkotmányos követelmények teljesítéséről, tegyék meg vonatkozó nyilatkozataikat az egyezmény 24. cikke szerint.

ÚGY HATÁROZOTT, hogy az egyezményt, amelynek szövegét a melléklet tartalmazza, és amelyet a mai napon az Unió tagállamai kormányainak képviselői aláírtak, létrehozza,AJÁNLJA, hogy az egyezményt a tagállamok fogadják el saját alkotmányos követelményeiknek megfelelően,

FELKÉRI a tagállamokat, hogy az e célból alkalmazandó eljárások lefolytatását 2001. január 1. előtt kezdjék meg.

Kelt Brüsszelben, 2000. május 29-én.

a Tanács részéről

az elnök

A. Costa

[1] A 2000. február 17-én adott vélemény (a Hivatalos Lapban még nem jelent meg).

[2] HL L 176., 1999.7.10, 31. o.

[3] HL L 176., 1999.7.10, 36. o.

--------------------------------------------------
A Tanács jogi aktusa

(2002. november 28.)

az Európai Rendőrségi Hivatal létrehozásáról szóló egyezményt (Europol-egyezmény), és az Europolnak, szervei tagjainak, igazgatóhelyetteseinek és alkalmazottainak kiváltságairól és mentességeiről szóló jegyzőkönyvet módosító jegyzőkönyv kidolgozásáról

(2002/C 312/01)

AZ EURÓPAI UNIÓ TANÁCSA,

tekintettel az Európai Rendőrségi Hivatal létrehozásáról szóló egyezményre [1] és különösen annak 43. cikke (1) bekezdésére,

tekintettel az Europolnak, szervei tagjainak, igazgatóhelyetteseinek és alkalmazottainak kiváltságairól és mentességeiről szóló jegyzőkönyvre [2] és különösen annak 18. cikkére,

tekintettel a Belga Királyság és a Spanyol Királyság kezdeményezésére [3],

tekintettel az Európai Parlament véleményére [4],

tekintettel az igazgatótanács véleményére,

FIGYELEMBE VÉVE, hogy az Európai Unióról szóló szerződés 30. cikkének (2) bekezdésében kifejezetten rendelkeznek arról, hogy lehetővé kell tenni az Europol közös nyomozócsoportokban való részvételét, valamint hogy olyan intézkedéseket kell elfogadni, amelyek lehetővé teszik, hogy az Europol a tagállamokat különleges ügyekben nyomozás megkezdésére kérje fel,

FIGYELEMBE VÉVE, hogy az Europolnak a tagállamok közös nyomozócsoportjainak operatív tevékenységeiben támogatói minőségben való részvétele az Europolnak, szervei tagjainak, az Europol igazgatóhelyetteseinek és alkalmazottainak kiváltságairól és mentességeiről szóló jegyzőkönyv kiigazítását teszi szükségessé,

ÚGY HATÁROZOTT, hogy kidolgozza az Európai Rendőrségi Hivatal létrehozásáról szóló egyezményt (Europol-egyezmény), és az Europolnak, szervei tagjainak, igazgatóhelyetteseinek és alkalmazottainak kiváltságairól és mentességeiről szóló jegyzőkönyvet módosító jegyzőkönyvet, amelyet az Európai Unió tagállamai kormányainak képviselői a mai napon aláírtak, és amelynek szövegét csatolták e jogi aktushoz,

AJÁNLJA a tagállamoknak, hogy az egyezményt alkotmányos követelményeiknek megfelelően fogadják el.

Kelt Brüsszelben, 2002. november 28-án.

a Tanács részéről

az elnök

B. Haarder

[1] HL C 316., 1995.11.27., 2. o.

[2] HL C 221., 1997.7.19., 2. o.

[3] HL C 42., 2002.2.15., 8. o.

[4] 2002. május 30-i vélemény (a Hivatalos Lapban még nem tették közzé).

--------------------------------------------------
A Tanács jogi aktusa

(2003. május 8.)

az informatika vámügyi alkalmazásáról szóló egyezménynek egy vámügyirat- azonosítási adatbázis létrehozása tekintetében történő módosításáról szóló jegyzőkönyv kidolgozásáról

(2003/C/ 139/01)

AZ EURÓPAI UNIÓ TANÁCSA,

tekintettel az Európai Uniót létrehozó szerződésre, és különösen annak 34. cikke (2) bekezdésének d) pontjára,

tekintettel a Belga Királyság, a Német Szövetségi Köztársaság és a Francia Köztársaság kezdeményezésére [1],

tekintettel az Európai Parlament véleményére [2],

MIVEL az informatika vámügyi alkalmazásáról szóló egyezményben [3] előírt váminformációs rendszert kell alkalmazni a folyamatban lévő vagy befejezett nyomozásokra vonatkozó ügyiratok létezésére vonatkozó információk cseréjére, és a nyomozások megfelelő összehangolására,

ÚGY HATÁROZOTT, hogy a jegyzőkönyv, amelynek szövegét a melléklet tartalmazza, és amelyet az Európai Unió tagállamai kormányainak képviselői a mai napon aláírtak, létrejön,

AJÁNLJA a tagállamoknak, hogy a jegyzőkönyvet alkotmányos követelményeiknek megfelelően fogadják el [4].

Kelt Brüsszelben, 2003. május 8-án.

a Tanács részéről

az elnök

M. Chrisochoïdis

[1] HL C 328., 2001.11.23., 12. o.

[2] 2002. december 18-i (a Hivatalos Lapban még közzé nem tett) vélemény.

[3] HL C 316., 1995.11.27., 34. o.

[4] A jegyzőkönyv hatálybalépésének napját a Tanács Főtitkársága hirdeti ki az Európai Unió Hivatalos Lapjában.

--------------------------------------------------
1. Rendelet

az Európai Atomenergia-közösség által használt nyelvek meghatározásáról

AZ EURÓPAI ATOMENERGIA-KÖZÖSSÉG TANÁCSA,

tekintettel a Szerződés 190. cikkére, amely szerint a Közösség intézményeinek nyelvhasználatára vonatkozó szabályokat a Bíróság eljárási szabályzatának sérelme nélkül a Tanács egyhangúlag határozza meg,

mivel az a négy nyelv, amelyen a Szerződést megfogalmazták, a Közösség egy vagy több tagállamában hivatalos nyelv,

ELFOGADTA EZT A RENDELETET:

1. cikk

A Közösség intézményeinek hivatalos nyelve és munkanyelve a német, a francia, a holland és az olasz.

2. cikk

Azokat az iratokat, amelyeket egy tagállam vagy egy tagállam joghatósága alá tartozó személy küld a Közösség intézményeinek, a feladó választása szerinti hivatalos nyelven kell elkészíteni. A választ ugyanezen a nyelven kell közölni.

3. cikk

Azokat az iratokat, amelyeket egy közösségi intézmény küld egy tagállamnak vagy egy tagállam joghatósága alá tartozó személynek, az adott állam nyelvén kell megfogalmazni.

4. cikk

A rendeleteket és az általános hatályú iratokat mind a négy hivatalos nyelven el kell készíteni.

5. cikk

A Közösség Hivatalos Lapja mind a négy hivatalos nyelven megjelenik.

6. cikk

A Közösség intézményei eljárási szabályzataikban meghatározhatják, hogy az egyes esetekben hogyan kell alkalmazni a nyelvhasználatra vonatkozó szabályokat.

7. cikk

A Bíróság eljárásának nyelvhasználatára vonatkozó szabályok annak eljárási szabályzata állapítja meg.

8. cikk

Amennyiben egy tagállamnak több hivatalos nyelve van, a nyelvhasználat ennek az államnak a kérésére a nemzeti joga szerinti általános szabályok alapján kerül meghatározásra.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1958. április 15-én.

a Tanács részéről

az elnök

R. Motz

--------------------------------------------------
A Tanács 1. rendelete

az Európai Gazdasági Közösség által használt nyelvek meghatározásáról

AZ EURÓPAI GAZDASÁGI KÖZÖSSÉG TANÁCSA,

tekintettel a Szerződés 217. cikkére, amelynek értelmében a Közösség intézményeinek nyelvhasználatára vonatkozó szabályokat a Bíróság eljárási szabályzatában foglalt rendelkezések sérelme nélkül a Tanács egyhangúlag határozza meg;

mivel az a négy nyelv, amelyeken a Szerződés megszövegezték, egyben a Közösség egy vagy több tagállamának hivatalos nyelve;

ELFOGADTA EZT A RENDELETET:

1. cikk

A Közösség intézményeinek hivatalos nyelvei és munkanyelvei a holland, a francia, a német és az olasz.

2. cikk

Azok az okmányok, amelyeket egy tagállam, vagy a tagállamok valamelyikének joghatósága alá tartozó személy a Közösség intézményeinek küld, a feladó választása szerint a hivatalos nyelvek bármelyikén készülhetnek. A válasz ugyanazon a nyelven készül.

3. cikk

Azokat az okmányokat, amelyeket a Közösség valamely intézménye küld egy tagállamnak vagy a tagállamok valamelyikének joghatósága alá tartozó személynek, az adott állam nyelvén kell megszövegezni.

4. cikk

A rendeleteket és az egyéb általánosan alkalmazandó okmányokat a négy hivatalos nyelven kell megszövegezni.

5. cikk

A Közösség Hivatalos Lapját a négy hivatalos nyelven kell közzétenni.

6. cikk

A Közösség intézményei eljárási szabályzataikban kiköthetik, hogy meghatározott esetekben melyik nyelvet kell használni.

7. cikk

A Bíróság saját eljárási szabályzatában állapítja meg, hogy eljárásai során mely nyelveket alkalmazza.

8. cikk

Amennyiben egy tagállamban egynél több hivatalos nyelv létezik, az alkalmazandó nyelvre – az adott állam kérésére – jogának általános szabályai vonatkoznak.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1958. április 15-én.

a Tanács részéről

az elnök

V. Larock

--------------------------------------------------
A Bizottság 1431/68/EGK rendelete

(1968. szeptember 13.)

az 1043/67/EGK rendeletnek a "cukorgyártó vállalkozás" kifejezés meghatározásával történő kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a cukor piacának közös szervezéséről szóló, 1967. december 18-i 1009/67/EGK tanácsi rendeletre [1] és különösen annak 23. cikke (4) bekezdésére,

mivel elsősorban az 1009/67/EGK rendelet 23. cikke, valamint az annak alkalmazására elfogadott rendeletek megállapítják a cukorgyártó vállalkozásokra vonatkozó rendelkezéseket; mivel a cukor alapkvótáinak rögzítésére vonatkozó részletes szabályokról szóló, 1967. december 22-i 1043/67/EGK bizottsági rendeletet [2] ki kell egészíteni a "cukorgyártó vállalkozás" kifejezés meghatározásával annak érdekében, hogy az említett rendelkezéseket az összes tagállamban egységesen alkalmazzák;

mivel az 1009/67/EGK rendelet átmeneti rendelkezéseinek célja a Közösség termelésének korlátozása és a regionális szakosodás ösztönzése; mivel ezért a "cukorgyártó vállalkozás" kifejezést úgy kell meghatározni, hogy az alapkvóták elosztását azon szervezetek számára kell korlátozni, amelyek – mint önálló jogi személyek – gazdasági egységet képeznek, és saját kockázatukra cukorgyárat vagy cukorgyárakat üzemeltetnek;

mivel az e rendeletben foglalt intézkedések összhangban vannak a Cukorpiaci Irányítóbizottság véleményével;

ELFOGADTA EZT A RENDELETET:

1. cikk

"4a. cikk

Az 1009/67/EGK rendelet alkalmazásában cukorgyártó vállalkozás az olyan egységes gazdasági szervezet, amely önálló jogi személyként, saját felelősségére cukorgyárat vagy cukorgyárakat üzemeltet."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1968. szeptember 13-án.

a Bizottság részéről

az elnök

Jean Rey

[1] HL L 308., 1967.12.18., 1. o.

[2] HL L 314., 1967.12.23., 17. o.

--------------------------------------------------
A Tanács 2163/70/ESZAK, EGK, Euratom rendelete

(1970. október 27.)

a Bizottság elnökének és tagjainak, valamint a Bíróság elnökének, bíráinak, főtanácsnokainak és hivatalvezetőjének járandóságairól szóló 422/67/EGK, 5/67/Euratom rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre, és különösen annak 6. cikkére,

mivel Tanács feladata, hogy meghatározza a Bizottság elnökének és tagjainak, valamint a Bíróság elnökének, bíráinak, főtanácsnokainak és hivatalvezetőjének járandóságait, juttatásait és nyugdíját, a javadalmazást helyettesítő juttatásokkal együtt,

ELFOGADTA EZT A RENDELETET:

1. cikk

Az 1967. július 25-i 422/67/EGK, 5/67/Euratom tanácsi rendelet [1] 8. cikkének (2) bekezdésében foglalt táblázat helyébe a következő táblázat lép:

60 év | 0,70 |

61 év | 0,75 |

62 év | 0,80 |

63 év | 0,87 |

64 év | 0,95 |

2. cikk

"b) a Bizottság vagy a Bíróság tagja és családtagjai letelepedési költségeinek térítése, és a személyi ingóságok és bútorok szállítási költségeinek térítése, beleértve a szokásos kockázatok (lopás, törés, tűz) elleni biztosítást."

3. cikk

(1) A 422/67/EGK, 5/67/Euratom rendelet 9. cikkében szereplő 60 % helyébe 50 % lép.

(2) "Ha az érintett személy a Bizottságban vagy a Bíróságban különböző feladatokat látott el, a nyugdíj kiszámításának alapját képező illetményt azon időtartam arányában kell kiszámítani, amelyet az érintett személy az egyes feladatok ellátására fordított. Ez a bekezdés, kérésükre, nem alkalmazandó az e rendelet hatálybalépésének időpontjában hivatalban lévő, vagy ezt az időpontot megelőzően a hivatalból távozó bizottsági vagy bírósági tagokra."

4. cikk

A 422/67/EGK, 5/67/Euratom rendelet 10. cikkének a) pontjában szereplő 30 % helyébe 25 % lép. A 10. cikk b) pontjában a 60 %, illetve 30 % helyébe 50 %, illetve 25 % lép.

5. cikk

"Ez a cikk azokra a volt bizottsági vagy bírósági tagokra is vonatkozik, akik a 8. cikkben meghatározott nyugdíjrendszer vagy a 7. cikkben meghatározott átmeneti juttatás keretében juttatásban részesülnek. Ez a bekezdés azonban nem alkalmazandó olyan kockázatok fedezésére, amelyekre valamely más társadalombiztosítási rendszer terjed ki,amennyiben a volt bizottsági vagy bírósági tag annak keretében kedvezményezett lehet."

6. cikk

A 422/67/EGK, 5/67/Euratom rendelet 15. cikke (1) bekezdése második albekezdésének első francia bekezdésében szereplő 60 % helyébe 50 % lép.

7. cikk

Ez a rendelet 1970. november 1-jén lép hatályba.

Ezt a rendeletet 1970. július 1-től kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1970. október 27-én.

a Tanács részéről

az elnök

W. Scheel

[1] HL 187., 1967.8.8., 1. o.

--------------------------------------------------
A Tanács 2392/71/EGK rendelete

(1971. november 8.)

az EGK–Tunézia társulási megállapodás végrehajtása céljából a vámügyi igazgatási együttműködés módszereinek megállapításáról szóló 1. társulási tanácsi ajánlás végrehajtásáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. cikkére,

a Bizottság javaslatára,

mivel 1969. március 28-án aláírták az Európai Gazdasági Közösség és a Tunéziai Köztársaság között létrejött megállapodást [1], amely 1969. szeptember 1-jén hatályba lépett;

mivel a Társulási Tanács az e megállapodás szerves részét képező, a "származó termékek" fogalmának meghatározásáról és az igazgatási együttműködés módszereiről szóló jegyzőkönyv 16. cikkének (2) bekezdése alapján 1969. szeptember 26-án elfogadta a megállapodás végrehajtása céljából a vámügyi igazgatási együttműködés módszereinek megállapításáról szóló 1. ajánlást;

mivel az ebben az ajánlásban előírt intézkedéseket a Közösségben hatályba kell helyezni,

ELFOGADTA EZT A RENDELETET:

1. cikk

Az Európai Gazdasági Közösség és a Tunéziai Köztársaság közötti társulási megállapodás végrehajtása céljából a vámügyi igazgatási együttműködés terén meghatározott módszerek vonatkozásában az e rendelethez csatolt, 1969. szeptember 26-i 1. társulási tanácsi ajánlás rendelkezéseit alkalmazni kell.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1971. november 8-án.

a Tanács részéről

az elnök

A. Moro

[1] HL L 198., 1969.8.8., 1.o. és 89.

--------------------------------------------------
A Tanács 2823/71/EGK rendelete

(1971. december 20.)

a Marokkóból, Tunéziából vagy Törökországból származó és onnan érkező borra vonatkozó Közös Vámtarifa szerinti vámtételek ideiglenes részleges felfüggesztéséről

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 43. cikkére,

tekintettel a Bizottság javaslatára;

tekintettel az Európai Parlament véleményére;

mivel a legutóbb a 2504/71/EGK rendelettel [1] módosított, a borpiac közös szervezésére vonatkozó kiegészítő rendelkezések megállapításáról szóló, 1970. április 28-i 816/70/EGK tanácsi rendelet [2] hatálybalépését követően kívánatos, hogy a végleges megállapodások létrejöttéig ideiglenes megállapodások lépjenek életbe Marokkó, Tunézia és Törökország tekintetében azért, hogy az ezekből az országokból származó bor kivitelében elkerülhető legyen a fennakadás;

mivel ezeknek az ideiglenes megállapodásoknak az egész Közösségre vonatkozóan egységeseknek kell lenniük, és nem veszélyeztethetik a Közösség piacának a fent említett rendeletek által nyújtott védelmét; mivel a közös vámtarifa vámtételeinek a referenciaár betartása melletti részleges felfüggesztése megfelelően szolgálná a kitűzött célt;

mivel ezeket az ideiglenes megállapodásokat csak korlátozott ideig kell alkalmazni annak érdekében, hogy lehetővé tegyék Törökország számára, hogy az Európai Gazdasági Közösség és Törökország közötti ideiglenes megállapodás 5. mellékletének 11. cikkét végrehajtsa, valamint hogy a többi országok is végleges megállapodást fogadjanak el,

ELFOGADTA EZT A RENDELETET:

1. cikk

(1) A Marokkóból, Tunéziából vagy Törökországból származó és onnan érkező, a közös vámtarifa ex 22.05 alszáma alá tartozó, friss szőlőből készült bor Közösségbe történő behozatalára alkalmazandó vámtétel a behozatal napján alkalmazandó Közös Vámtarifa szerinti vámtétel 60 %-a.

(2) Az (1) bekezdés rendelkezései csak abban az esetben alkalmazhatók, ha a 816/70/EGK rendelet 9. cikke (3) bekezdésének második albekezdésében meghatározott feltételek teljesülnek.

A fent említett albekezdés alkalmazásakor azonban a Közös Vámtarifa szerinti vámtételek helyébe az (1) bekezdés szerint alkalmazandó vámtételek lépnek.

2. cikk

Ez a rendelet 1972. január 1-jén lép hatályba.

Ezt a rendeletet legkésőbb 1972. augusztus 31-éig kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1971. december 20-án.

a Tanács részéről

az elnök

M. Pedini

[1] HL L 261., 1971.11.26., 1. o.

[2] HL L 99., 1970.5.5., 1. o.

--------------------------------------------------
A Bizottság 801/71/EGK rendelete

(1971. április 19.)

a tagállamok számára a friss vágott virágok harmadik országokba irányuló kivitele tekintetében a minőségi előírások egyes követelményeitől eltérő intézkedések meghozatalának engedélyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezésének megállapításáról szóló, 1968. február 27-i 234/68/EGK tanácsi rendeletre [1],

tekintettel a friss vágott virágok és lombdíszek minőségi előírásainak rögzítéséről szóló, 1968. március 12-i 316/68/EGK tanácsi rendeletre [2] és különösen annak 2. cikke (2) bekezdésére,

mivel a 316/68/EGK rendelet 2. cikkének (2) bekezdése értelmében a tagállamok engedélyt kaphatnak arra, hogy a minőségi előírások egyes követelményeitől eltérő intézkedéseket hozzanak annak érdekében, hogy lehetővé tegyék az exportőröknek, hogy azok megfeleljenek egyes harmadik országok kereskedelmi előírásainak;

mivel a vágott virágok csomagolására és kiszerelésére vonatkozó minőségi előírások nem teszik lehetővé egyes harmadik országok kereskedelmi előírásainak minden esetben történő teljesítését; mivel ezek a kereskedelmi előírások tartós és változatlan jellegűek; mivel ezért a tagállamoknak engedélyt kell kapniuk arra, hogy sine die megfeleljenek e követelményeknek;

mivel az e rendeletben foglalt intézkedések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

A tagállamok engedélyt kapnak arra, hogy a vágott virágok Amerikai Egyesült Államokba és Kanadába irányuló kivitele tekintetében a 316/68/EGK rendelet I. melléklete VI. részének A. szakaszában szereplő rendelkezésektől eltérő intézkedéseket hozzanak.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1971. április 19-én.

a Bizottság részéről

az elnök

Franco M. Malfatti

[1] HL L 55., 1968.3.2., 1. o.

[2] HL L 71., 1968.3.21., 8. o.

--------------------------------------------------